text: BrúðarkalendarinKomandi brúdleypSkráset brúdleypBrúdleypsgreinarVeitararSkráset veitaraHjálpartólSangsavnMinnis-listiBrúdleyps kostnaðurYnskilistinAlt samlað
text: #000000
text: So var 18. juli endiliga her! Seinastu mánaðirnar hevur tankin um hendan dagin givið mær irritatiónir, sorg, gjørt meg fróða, alt í einum ellubita. Alt hetta vegna korona og av óvissuni, ið fylgdi við.
text: #000001
text: Vit avlýstu brúðarveitsluna tíðliga í ár vegna korona, tó ikki brúdleypið sjálvt.
text: #000002
text: Hetta er orsøkin til at eg ikki havi bloggað, tí eg visti ikki við vissu, um brúdleypið fór at henda 18. juli. Tó kann eg siga við takksemi og gleði, at vit nú eru gift.
text: #000003
text: Bloggurin í dag handlar um brúðarsvituna á Hafnia. Vit høvdu eina frálíka uppliving og hevur tað uppiborðið sítt egna blogg innlegg.
text: #000004
text: Vit valdu Hafnia beinanvegin tá vit byrjaðu at planleggja brúdleypið, tí vit høvdu verið runt á hotellum í Tórshavn og vitja svitir síðsta summar. Svitan sum talaði mest til okkara, uttan iva, var tann hjá Hafnia.
text: #000005
text: Tá vit komu á hotellið eftir okkara veitslu klokkan 2 um náttina, bíløgdu vit eina eyka nátt beinan vegin. Eingin kjansur, at vit bert fingu nakrar tímar svøvn og so beint út aftur á gøtuna. Hetta mátti njótast, nú vit høvdu møguleikan. Tað var besta avgerðin í langa tíð. Vit vóru útlúgvað eftir nógvar vikur av hurli um burli, óvissu um alt, nógvar avlýstar flogbillettir, pakka húsini niður og senda alt til Føroyar osfr. Eisini vóru vit móð av tí, sum krevst av einum at koma heim til Føroyar eftir eitt ár, at heilsa uppá fólk og síðani at planleggja brúdleypið. Vit sovnaðu beinan vegin í heimsins lekkrastu song!
text: #000006
text: Brádliga vera vit vakt av einum banki á dyrnar. Píka! Tað var morgun, og morgunmaturin stóð klárur á borðinum í hinum rúminum í svituni. Tjúkka morgunkápan var kastaður á og har stendur lekkur og heitur morgunmatur við nýbryggjaðum kaffi. Egg, bacon, bollar, breyð og viðskeri – Wauw!
text: #000007
text: Ímeðan vit sita har og práta, leggja vit veruliga merki til hvussu rúmlig svitan er. Sum ein íbúð.
text: #000008
text: Tað allar besta við svituni, var baðirúmið. Altso, altso, altso tað var lekkurt. Fyri tað fyrsta verður man blendaður av vakurleikanum, tí baðirúmið er GULL. Fyri tað næsta verður man tikin av bóli, tí har er eitt risastórt gosbað. Fyri tað triðja, passa tað eini 5 fólk inn í brúsuna og hevur hon genialt trýst. Fyri tað fjóra – útsýnið er yvirdrivið vakurt og sóu vit alla Havnina, eisini Havnar kirkju, har vit vórðu gift.
text: #000009
text: Eftir morgunmatin fór eg beint at royna gosbaðið. Eg fór ikki úr tí aftur! Sápubløðrunar vuksu uppum mítt høvd og eg føldi meg brádliga sum eina sápudrotning! Eftir tað fór baðikápin á aftur og eg lá í lekkrastu song og hugdi eftir netflix í fleiri tímar. Tá vit vóru svong ringdi vit oman í móttøkuna og bóðu um at fáa tveir tallerkar við nachos uppá. Tað var gamaní og teir vóru har innan 20 minuttir.
text: #000010
text: Næsta morgunin ruddaðu vit upp og fóru síðani oman til morgunmat. Bufféin er fantastiska lekkur og hevur stórt úrval. Eg slapp at gera mín lívrætt – nýbakaðar vafflur.
text: #000011
text: Fyrst og fremst eru vit ekstremt glað og takksom fyri at vit kundu giftast 18. juli, sum hevur verið ætlanin allatíð. Annars var upplivingin á Hafnia topclass! Vit viðmæla tykkum, ið giftast ella ið vilja forkelað makan, at royna hetta.
text: #000012
text: Mona Breckmann Wescott er sálarfrøðilesandi og sjálvstøðug vinnurekandi. Hon er búsitandi í Føroyum saman við manni sínum og einari dóttir. Mona hevur rikið fyritøkuna Mona Fitness og Mona Solo seinastu seks árini, har hon hevur vegleitt yvir 1000 kundum ígjøgnum persónliga venjing og lívsstílsbroyting.  Monu dámar væl íverksetan, marknaðarføring, nýggj hugskot og alt sum hevur nakað við menning av sálarliga- og likamligaheilsu at gera.
text: #000013